Jennifer Aniston ‘breek’ Instagram met dié foto | Netwerk24
Deur Meghan Lawrence 16 Oktober 2019 08:28
“Nou is ons vriende op Instagram ook,” het Aniston by haar eerste inskrywing geskryf nadat sy op dié sosialemediaplatform aangesluit het.
Aniston wat in die verlede aangedui sy wil nie op sosiale media wees nie, het uiteindelik ingegee en vir haar ’n rekening geskep.
Haar foto van haar Friends het Instagram tydelik “gebreek” soos mense aangemeld het om die plasing te sien.
Aniston, Courteney Cox, Lisa Kudrow, Matt LeBlanc, David Schwimmer en Matthew Perry het vir agt jaar die rol van vriende in dié gewilde reeks vertolk en het almal op Aniston se selfie verskyn.
Friends het in September hul 25ste verjaarsdag gevier.
Jennifer Aniston en haar Friends het Instagram ‘gebreek’ nadat Aniston dié foto gedeel het. Foto: Instagram / jenniferaniston
Cox het ook verlede week die internet op hol gehad nadat sy ’n foto van haar saam met Aniston en LeBlanc gedeel het.
LEES OOK: Friends se kuiertjie het aanhangers op hol
Aniston het byna ses miljoen Instagram-volgelinge binne ’n dag gekry, terwyl amper agt miljoen gebruikers reeds aangedui het dat hulle van haar foto hou.
Baie bekendes het in die kommentare by Aniston se foto die aktrise op Instagram verwelkom.
Meer oor: Friends | Jennifer Aniston | Instagram
KYK: Harry se mooi woorde vir Meghan se verjaarsdag